Mohamed Abdullahi Mohamed

Mohamed Abdullahi Mohamed (Farmajo) (, ; s. 5. toukokuuta 1962 Mogadishu, Somalia) oli Somalian presidentti 2017–2022Somalian presidentti on vannonut virkavalansa, Yle.fi, uutiset, viitattu 9.2.2017. Hän on toiminut aiemmin diplomaattina ja poliittisissa tehtävissä ja ollut Somalian pääministeri lokakuusta 2010 kesäkuuhun 2011.Somali-American is new prime minister in Somalia Somaliaan nimitettiin uusi pääministeri HS.fi 14.10.2010Elmundo.es Mohamed on toiminut myös luennoitsijana Erie Community Collegessa ja luennoinut konfliktien ratkaisua ja johtajuutta SUNY-ohjelmassa.

 Elämä 
 Henkilöhistoria 
Mohamed Abdullahi syntyi Mogadishussa, Somaliassa vuonna 1962 Marehan Darod-klaanin perheeseen.Somalia's President Sharif Sheikh Ahmed appointed a new prime minister Thursday, replacing the previous premier with whom he had differences and who resigned last month Somali president appoints new PM  Kutsumanimeltään Mohamed Abdullahi on "Farmajo"Somalia:New Somali PM Appointed-Marehan Clan former president family  ja hän on kotoisin Gedon alueelta maan lounaisosista. Mohamed Abdullahi on sekä Somalian että Yhdysvaltain kansalainen. Hänen vaimonsa on Zeinab Moallim, jonka kanssa hänellä on neljä lasta (kaksi poikaa ja kaksi tytärtä).

 Koulutus 
Mohamed Abdullahi sai koulutuksensa Yhdysvalloissa. Vuosina 1989–1993 hän suoritti kandidaatin tutkinnon historiassa University at Buffalossa Buffalossa New Yorkin osavaltiossa. Hän suoritti 2009 maisterin tutkinnon valtiotieteissä (American Studies) samassa yliopistossa.UB grad is named prime minister of Somalia  Hänen opinnäytetyönsä otsikko oli "U.S. Strategic Interest in Somalia: From the Cold War Era to the War on Terror."

 Ura 
Mohamed Abdullahi työskenteli Somalian ulkoministeriössä ennen Siad Barren kaatumista ja sisällissodan puhkeamista vuonna 1991.New Somali Prime Minister's "Experience" Praised by Analyst  Vuosina 1985–1988 hän toimi Somalian suurlähetystön ensimmäisenä sihteerinä Washingtonissa ja myöhemmin myös ihmisoikeusjärjestöissä.UPDATE 1-Somali president nominates Mohamed Abdullahi as PM 

Mohamed Abdullahi opetti johtajuutta ja konfliktien hallintaa Erie Community Collegessa SUNY:ssa.

 Pääministerinä 
14. lokakuuta 2010 Mohamed Abdullahi nimitettiin Somalian uudeksi pääministeriksi. Politiikantutkijat olivat optimistisia Mohamed Abdullahin mahdollisuuksista kohdata maan eteläosan kapinalliset. Ulkopuolisena pakolaisena, vailla poliittista painolastia ja suhteellisen nuorena henkilönä hän olisi saattanut pystyä yhdistämään maan eripuraiset klaanit. Mohamedin hallintokokemus ja yliopistotausta antoivat toiveita demokraattisen hallintomallin palauttamisesta Somaliaan.

Vajaan kahdeksan kuukauden mittaisen valtakautensa aikana hän ei kuitenkaan onnistunut muuttamaan tilannetta, ja hallituksen valtaan jäi edelleen osa pääkaupunkia, jossa se taistelee Al-Shabaab-kapinallisia vastaan. 10. kesäkuuta 2011 räjähdyksessä kuoli kaupungissa sisäministeri ja seuraavana päivänä hallituksen joukot surmasivat Fazul Abdullah Mohammedin, jota pidettiin Itä-Afrikan al-Qaidan johtajana.

 Presidenttinä 
Mohamed Abdullahi valittiin Somalian presidentiksi helmikuussa 2017. Presidentin valinta ei tapahdu suoralla kansanvaalilla vaan klaaneittain.

Mohamed ei pitänyt presidentinvaaleja helmikuussa 2021. Lisäksi hän jatkoi virkakauttaan omavaltaisesti kahdella vuodella. Oppositio raivostui tästä. Se lähetti asejoukkoja Mogadishuun, jossa käytiin jonkin verran taisteluja huhtikuun lopussa vuonna 2021.

Mohamed joutui painostuksen alaisena kumoamaan kahden vuoden jatkoaikansa ja ohjeisti pääministerin laatimaan suunnitelmaa vaaleista. Vaalit pidettiin toukokuussa 2022. Mohamed hävisi vaalien kolmannella kierroksella entiselle presidentille Hassan Sheikh Mohamudille.

 Lähteet 

 Aiheesta muualla 

Luokka:Somalian pääministerit
Luokka:Somalialaiset tieteilijät
Luokka:Vuonna 1962 syntyneet
Luokka:Elävät henkilöt